જમ્મુઃ બારામુલા જેલમાં બંધ કેદીઓનું પાકિસ્તાન કનેક્શન સામે આવ્યું છે. આ મામલે જેલના કેટલાક અધિકારીઓ વિરૂદ્ધ કાર્યવાહી પણ થઇ શકે છે. હાલ તો કેવી રીતે પ્રતિબંધીત સામાન અને મોબાઇલ જેલની અંદર ગયા તે અંગે તપાસ ચાલી રહી છે. મળતી માહિતી મુજબ કાશ્મીરના બારામુલા જેલમાં છાપેમારી કરીને કેદીયો પાસેથી 14 મોબાઇલ ફોન પ્રાપ્ત કરવામાં આવ્યાં છે. સૂત્રો તરફથી મળતી માહિતી મુજબ છેલ્લાં થોડા મહિનામાં જેલની અંદર મોબાઇલ વપરાઇ રહ્યો હોવાની ફરિયાદ પ્રાપ્ત થઇ રહી હતી.